Khopesh

Khopesh (ḫpš; også uttalt khepesh) var et egyptisk sigdsverd som ble utviklet fra stridsøkser.Hamblin, 2006. Warfare in the Ancient Near East, s. 66–71.

En typisk khopesh er 50–60 centimeter lang, selv om mindre eksemplarer også er å finne. Den sløve delen av sverdtippen hadde også funksjon som slagvåpen i tillegg til krok. Disse sigdsverdene gikk over fra bronse til jern i nye rike-perioden. Den tidligst kjente avbildningen av en khopesh er på Gribbestelen, som avbilder en kong Eannatum av Lagash bærende våpenet; dette vil datere khopesh-sverdet til minst 2500 f.Kr.

Ordet khopesh kan være avledet av ordet for «ben», som i «oksebein», grunnet likhet i formen. Hieroglyfen for ḫpš («ben») blir funnet så tidlig som i tiden rundt Sarkofagtekstene (første mellomepoke i Egypt).Sarkofagtekstene: CT V, 9c, B1C

Bladet skjerpes kun på den ytre delen av den krummede delen. Khopesh-sverdet ble utviklet fra epsilon-øksen eller lignende buede stridsøkser. Merk uansett at khopesh-sverdet ikke var en øks. Khopeshen falt ut av bruk rundt 1300 f.Kr. Sverdet refereres derimot til i Rosettasteinen fra 196 f.Kr., som «sverd»-determinativet i en hieroglyfisk blokk, med symbolene «kh», «p», og «sh»:Budge, 1989, (1929). The Rosetta Stone, s. 155–156. (Rosetta-linje 6)

Forskjellige faraoer avbildes med en khopesh, og noen er blitt funnet i kongegraver, som for eksempel to eksemplarer funnet med Tutankhamon i hans grav.

Selv om visse eksemplarer tydelig er skjerpet, har mange eksemplarer sløve kanter som antagelig aldri har hatt til hensikt å skjerpes. Det kan derfor være mulig at khopesh-sverd funnet i høytstående individers graver kan være seremonielle varianter.

 Se også 
 Falcata
 Falx
 Kopis
 Shotel
 Harpe

Fotnoter

 Referanser 

 Litteratur 
 Budge, 1989, (1929). The Rosetta Stone, E.A.Wallace Budge, (Dover Publications), c 1929, Dover edition (unabridged), 1989. (softcover, ISBN 0-486-26163-8)
 Hamblin, 2006. Warfare in the Ancient Near East, William J. Hamblin, Routledge (softcover, ISBN 0-415-25589-9)
 Wernick, 2004, A Khepesh Sword in the University of Liverpool Museum in JSSEA 31,  151–155
 Massafra, 2009, Le harpai nel Vicino Oriente antico. Cronologia e distribuzione, Roma 2012, (Rome La Sapienza Studies on the Archaeology of Palestine & Transjordan, 09).

Kategori:Bronsealderen
Kategori:Sumer